Salma tdeԑԑu ṣṣbaḥ meddi iwakken ad t-id-iɣit Rebbi s Llufan armi i as d-iqbel ddaԑwat yefkaas ayen tebɣa, yewweḍ-d wass terfed tadist i as d-ifkan assirem d unamek i tudert-is .ttԑaddin fella-s wussan amzun d iseggasen tettrağu kan ass i deg ad twali mmi-s ad teṭṭef-it ger ifassenis.Yiwen n yiḍ , Salma ttfentt lewjuԑ n tarawt , tḥuss ak akken d ayen ad tessufeɣ tarwiḥt seg uqraḥ ,iԑellem lefjer ylul-d uqcic , mi tesla i yisuɣan-is teldi-d i wallen-is tessuɣ-d i tikkelt tamezwarut A mmi . Medden yak slan ferḥen i mass Menṣur maca yiwen ur d-ismekti ad iseqsi ɣef Salma ala Amejjay i yḥussen iyi-s yettwalitt kan s leḥzen acku yeẓra aqcic-nni ur yettidir ara. Agrud yewweḍ leԑfu Rebbi ma d baba-s mazal-it yefraḥ yessfugul s ufriḥ-is acku mazal ur yesli ara s lmut n mmi-s .